**ՀԻՄՆԱՎՈՐՈՒՄ**

**«Հայաստանի Հանրապետության կառավարության 2022 թվականի դեկտեմբերի 15-ի N 1924-Ա** **որոշման մեջ փոփոխություններ կատարելու մասին» ՀՀ կառավարության որոշման նախագծի վերաբերյալ**

**1. Իրավական ակտի ընդունման անհրաժեշտությունը**

Որոշման նախագծի ընդունումը պայմանավորված է ՀՀ կառավարության 15.12.2022թ. N 1924-Ա որոշմամբ սահմանված` գնումների գործընթացների շրջանակներում պետական պատվերներ կատարող կազմակերպություններին 2022 թվականի սեպտեմբերի 13-14-ը Ադրբեջանի կողմից սանձազերծված ռազմական գործողությունների հետևանքովհասցված նյութական վնասի փոխհատուցումը 2023 թվականի պետական բյուջեի միջոցների հաշվին իրականացնելուանհրաժեշտությամբ:

**2. Ընթացիկ իրավիճակը և խնդիրները**

ՀՀ կառավարության 15.12.2022թ. N 1924-Ա որոշման համաձայն կանոնակարգվել է 2022 թվականի սեպտեմբերի 13-14-ը Ադրբեջանի կողմից սանձազերծված ռազմական գործողությունների հետևանքովՀՀ պաշտպանության նախարարության պատվերով գնումների մասին Հայաստանի Հանրապետության օրենսդրությամբ սահմանված կարգով ճանապարհաշինական և ինժեներական աշխատանքներ կատարող կազմակերպությունների կողմից կապալային աշխատանքների կատարմանը ներգրաված գույքին հակառակորդի կողմից հասցված վնասի դիմաց այդ կազմակերպություններին փոխհատուցում տալու ընթացակարգի հետ կապված հարաբերությունները:

Որոշման համաձայն լրացումներ են կատարվել կնքված համապատասխան պայմանագրերում, ինչպես նաև համապատասխան տրանսպորտային միջոցների գնահատման վերաբերյալ փաստաթղթերը ներկայացվել են Տարածքային կառավարման և ենթակառուցվածքների նախարարության պետական գույքի կառավարման կոմիտեի «Գույքի գնահատման և աճուրդի կենտրոն» ՊՈԱԿ-ի (այսուհետ` ՊՈԱԿ) գնահատմանը, ս.թ. փետրվարի 20-ին ՊՈԱԿ-ից ստացվել է հայցվող տեղեկատվությունը, որի կապակցությամբ անհրաժեշտություն է առաջացել որոշման 3-րդ կետի 2-րդ ենթակետում կատարել համապատասխան փոփոխություններ` վերաբաշխումն իրականացնելով 2023 թվականի պետական բյուջեի միջոցների հաշվին, որպեսզի հնարավոր լինի լուծել փոխհատուցման տրամադրման հարցը: Որոշմամբ նախատեսված թվով 19-ը տրանսպորտային միջոցների վնասը գնահատվել է 817.300.000 ՀՀ դրամ, մեկ տրանսպորտային միջոցի վերաբերյալ անհրաժեշտ տեղեկատվությունը համապատասխան կազմակերպության կողմից փաստաթղթային ձևով չի ներկայացվել, որի կապակցությամբ դրա գնահատումը չի իրականացվել:

**3. Կարգավորման նպատակը և բնույթը**

Որոշման նախագծի համաձայն նախատեսվում է գնումների գործընթացների շրջանակներում պետական պատվերներ կատարող կազմակերպություններին 2022 թվականի սեպտեմբերի 13-14-ը Ադրբեջանի կողմից սանձազերծված ռազմական գործողությունների հետևանքովհասցված նյութական վնասի փոխհատուցումն իրականացնել 2023 թվականի պետական բյուջեում վերբաշխում կատարելու միջոցով:

**4. Լրացուցիչ ֆինանսական միջոցների անհրաժեշտությունը և պետական** **բյուջեի եկամուտներում ու ծախսերում սպասվելիք փոփոխությունները**

Որոշման նախագծի ընդունումը կառաջացնի 2023 թվականի պետական բյուջեի միջոցների հաշվին լրացուցիչ ծախսերի կատարման անհրաժեշտություն, ըստ ՏԿԵՆ պետական գույքի կառավարման կոմիտեի «Գույքի հնահատման և աճուրդի կենտրոն» ՊՈԱԿ կողմից ներկայացված հաշվարկների` մոտ 817.300.000 ՀՀ դրամի չափով:

**5. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Որոշման նախագիծը կապված չէ ռազմավարական փաստաթղթերի հետ: